7. Даночни стапки

Член 11

(1) За доходот од работа, доходот од самостојна дејност, доходот од авторски и сродни права и доходот од продажба на сопствени земјоделски производи, данокот на доход се плаќа по прогресивни стапки и тоа:

|  |  |
| --- | --- |
| на годишна даночна основа | по стапка |
| До 1.080.000 денари | 10% |
| од 1.080.001 денар | 108.000 + 18% на делот од доходот над 1.080.000 денари |

(2) За доходот од права од индустриска сопственост, доходот од закуп и подзакуп, доходот од капитал, капиталните добивки, добивките од игри на среќа, доходот од осигурување и друг доход, данокот се плаќа по единствена стапка од 15%.

**Предлог :**

**7. Даночни стапки**

**Член 11**

**(1) За доходот од работа, доходот од самостојна дејност, доходот од авторски и сродни права и доходот од продажба на сопствени земјоделски производи, данокот на доход се плаќа по прогресивни стапки и тоа:**

|  |  |
| --- | --- |
| **на годишна даночна основа** | **по стапка** |
| **До 1.080.000 денари** | **10%** |
| **од 1.080.001 денар** | **108.000 + 18% на делот од доходот над 1.080.000 денари** |

**(2) За доходот од права од индустриска сопственост, доходот од закуп и подзакуп, доходот од капитал, капиталните добивки, добивките од игри на среќа, доходот од осигурување и друг доход, данокот се плаќа по единствена стапка од 15%.**

**За доходот од закуп и подзакуп примената на единствената стапка од 15% започнува со примена од 01.01.2020 година .**

*Образложение :*

*Со цел за имплементирање на Изменетиот Закон за личен доход , но без да се предизивикаат даночни евазии и да не се наруши можноста на одржливоста на здруженијата на граѓани , невладините организации (во услови кога стануваат движечка сила во менување на законските регулативи и реализирање на целта Едно општество за сите), мора да се земе во предвид фактот дека за 2019 година НГО-секторот веќе има буџетирано и поднесено апликации за проекти до донаторите за 2019 година . Зголемувањето на стапката на персонален данок на доходот од закуп и подзакуп, во услови кога најголем дел од НГ-организациите користат деловен простор под наем , во овој краен рок ќе предизвика нарушување на можноста за реализација на проектните активности и одржливост . Затоа предлагаме оваа промена да важи барем од 01.01.2020 година , да може навреме да се буџетира зголемениот трошок за плаќањето на данокот на личен доход од закуп и подзакуп.*

8. Надоместоци на кои не се плаќа данок на доход

Член 12

1. Данок на доход не се плаќа на:

41) надоместоци на трошоци за сместување, храна и превоз за лица кои се учесници на настани со времетраење не повеќе од 5 дена, организирани во рамки на активностите на организацијата основана согласно со Законот за здруженија и фондации, утврдени врз основа на документи за направените трошоци;

**Предлог :**

**8. Надоместоци на кои не се плаќа данок на доход**

**Член 12**

1. **Данок на доход не се плаќа на:**

**41) надоместоци на трошоци за сместување, храна и превоз за лица кои се учесници на настани, организирани во рамки на активностите на организацијата основана согласно со Законот за здруженија и фондации, утврдени врз основа на документи за направените трошоци или одобрени во буџетот на донаторот ;**

*Образложение :*

*Данокот на доход не се плаќа на надоместоци на трошоци за сместување, храна и превоз за лица кои се учесници на настани , организирани во рамки на активностите на организацијата или одобрени од страна на донаторот во самиот буџет без разлика колку денови ќе трае една обука, семинар, едукација и сл. Со оглед на финансиската состојба во Р. Македонија и финансиските можности на НГО секторот , особено имајки го во предвид фактот дека овие настани најчесто се финансирани со средства одобрени од донатори , речиси не постои можност за злоупотреба на средства за неоправдани трошоци за продолжени настани, бидејки донаторите се многу строги во одобрувањата на трошењата на нивните средства дадени како средства за проектни активности.*

*Оваа констатација уште повеќе се потврдува кога станува збор за надоместоци на трошоци за сместување, храна и превоз за лица кои се учесници на настани , организирани во рамки на активностите на организацијата од сопствени средства на организациите кои се многу ограничени и по обем и по можности.*

Скопје, 27.11.2018